Държавен вестник, бр. 73, 2009 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  73
2. Всяка държава членка, която е направила 
декларация в съответствие с параграф 1 на 
този член, трябва да посочи в годишния доклад 
по прилагането на конвенцията, предоставян 
съгласно член 22 от Устава на Международната 
организация на труда, всяко изключване, от 
което се е възползвала, както и:
а) че причините за неговото приложение 
продължават да съществуват;
б) че от определена дата престава да се 
възползва от правото си на въпросното из­
ключване.
Член 4
1. Всяка държава членка, ратифицирала 
тази конвенция, може впоследствие да уведо­
ми Генералния директор на Международното 
бюро по труда за поемането на задължения, 
произтичащи от един или повече раздели (от 
II до X) на конвенцията, които не са били 
посочени при ратификацията.
2.  Задълженията, предвидени в параграф 1 
на този член, ще се смятат за неотменна част 
на документа по ратификацията и ще имат 
неговата сила на действие, считано от датата 
на уведомлението.
Член 5
Когато при прилагане на някой от раздели­
те от II до X на тази конвенция, посочени в 
документа по ратификацията, държава членка 
е длъжна да защити определени групи лица, 
които съставляват не по-малко от опреде­
лен процент наети лица или пребиваващи 
лица, преди да пристъпи към прилагането 
на съответния раздел, тя следва да се убеди 
в достигането на този процент.
Член 6
С оглед съблюдаване на раздели II, III, IV, 
V, VIII (що се отнася до медицински грижи), 
IX или Х от тази конвенция всяка държава 
членка може да вземе предвид защита под 
формата на застраховка, която макар според 
националните закони или подзаконови акто­
ве да не е задължителна за подлежащите на 
защита лица:
а) се контролира от държавни органи или 
управлява съвместно от работодателите и 
работниците в съответствие с определени 
стандарти;
б) обхваща значителна част от лицата, чиито 
доходи не надвишават тези на квалифицирано 
наето лице от мъжки пол;
в) изпълнява в съвкупност с други форми 
на защита, когато е целесъобразно, съответ­
ните разпоредби на конвенцията.
РАЗДЕЛ II. МЕДИЦИНСКИ ГРИЖИ
Член 7
Всяка държава членка, за която този раздел 
на конвенцията е в сила, осигурява предоста­
вянето на обезщетения на защитените лица, 
когато състоянието им налага оказването на 
медицински грижи с профилактичен или ле­
чебен характер в съответствие със следващите 
членове на този раздел.
Член 8 
Покритите рискове включват всяко бо­
лестно състояние, независимо от причините 
за неговата поява, а също така бременност, 
раждане и последиците от тях.
Член 9
Защитените лица включват:
а) определени категории наети лица, със­
тавляващи не по-малко от 50 процента от 
общия брой на всички наети лица, в това 
число техните съпруги и деца;
б) определени категории от икономиче­
ски активното население, съставляващи не 
по-малко от 20 процента от общия брой на 
пребиваващите лица, в това число техните 
съпруги и деца;
в) определени категории пребиваващи лица, 
съставляващи не по-малко от 50 процента от 
всички пребиваващи лица;
г) определени категории наети лица, съста­
вляващи не по-малко от 50 процента от общия 
брой на наетите лица в индустриални пред­
приятия с не по-малко от 20 души персонал, 
в това число техните съпруги и деца, когато 
при ратификацията е направена декларация 
в съответствие с член 3.
Член 10
1. Обезщетението включва поне:
а) при болестно състояние:
i) грижата на общопрактикуващ лекар, 
включително посещение в дома; 
ii) грижите, оказвани от специалисти в 
болничните заведения на хоспитализирани 
или нехоспитализирани лица, и грижи на 
специалисти, които могат да бъдат оказвани 
извън болничните заведения; 
iii) снабдяването с най-необходимите фар­
мацевтични продукти по предписание на лекар 
или друго квалифицирано лице; 
iv) хоспитализация, когато е наложителна, и 
б) при бременност, раждане и последиците 
от тях:
i) грижи преди раждане, по време на раж­
дане и постнатални грижи, оказвани от лекари 
или дипломирани акушерки;